Peningastefnunefnd Seðlabanka Íslands hefur ákveðið að halda vöxtum bankans óbreyttum . Meginvextir bankans , vextir á sjö daga bundnum innlánum , verða því áfram 3 prósent . Þetta kemur fram í tilkynningu frá Seðlabankanum . Samkvæmt nýlega birtum þjóðhagsreikningum var hagvöxtur 0,2 prósent á fyrstu níu mánuðum ársins . Þetta er aðeins meiri vöxtur en Seðlabankinn gerði ráð fyrir í nóvember en í meginatriðum hefur efnahagsþróunin það sem af er ári verið í samræmi við nóvemberspá bankans . Verðbólga mældist 2,7 prósent í nóvember og hefur , eins og undirliggjandi verðbólga , hjaðnað milli mánaða . Í tilkynningu bankans segir að verðbólguhorfur hafi lítið breyst frá síðasta fundi nefndarinnar og verðbólguvæntingar eru við markmið miðað við flesta mælikvarða . Taumhald peningastefnunnar hefur því lítið breyst milli funda . Auglýsing Þá segir bankinn að peningastefnan muni á næstunni ráðast af samspili þróunar efnahagsumsvifa annars vegar og verðbólgu og verðbólguvæntinga hins vegar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .